projecte-aina/catalan_government_crawling huggingface dataset:
El Departament de Salut i els seus òrgans adscrits disposen de plataformes de gestió i analítica de dades que contemplen tots els àmbits d'informació i permeten incorporar-ne de nous, per tal de poder donar resposta a les necessitats tant de gestió interna com les que sorgeixen en el sistema.
Així, el Departament i els seus òrgans canalitzen la informació que prové de diferents fonts, majoritàriament dels centres sanitaris (activitat, reclamacions, facturació, llistes d'espera, etc.), però també dels ciutadans (enquestes de salut, enquestes de satisfacció...) i d'altres, l'exploten, l'analitzen i la posen a disposició dels gestors, professionals, investigadors i de la ciutadania per millorar el coneixement del sector salut i facilitar el retiment de comptes i la presa de decisions, mitjançant la transparència, l'avaluació i el benchmarking.
A continuació trobareu totes les dades, ja siguin obertes o no i estructurades per àmbits temàtics, que l'administració sanitària posa a la vostra disposició des de diferents webs.
(Data de constitució: 17 de juliol de 2009)
(Data d'actualització: 3 de juliol de 2017)
Per Col·legis Professionals: Aina Surroca Rebés (Presidenta)
Per Societats Científiques: Mercè Carbonell Brufau
(Data de constitució: 20 de maig de 2010)
(Data de constitució: 8 de setembre de 2009)
(Data d'actualització: 27 de novembre de 2018)
Per Col·legis Professionals: Núria Balaguer Cerdà (Coordinadora)
(Data de constitució: 16 de juliol de 2009)
(Data actualització: 10 de desembre de 2014)
Per Col·legis Professionals: Rosa M. Pérez Pérez (Presidenta)
Pendent de renovació (Coordinador)
Per Societats Científiques: Àlvar Net Castel
(Data de constitució: 7 de juliol de 2009)
Per Societats Científiques: Patricia Motlló i Caelles
Els anys de residència no computen, ja que la infermera es troba en etapa de formació sanitària especialitzada.
Els consentiments han d'estar custodiats pel centre.
Es recomana no esperar, sinó fer trameses de manera progressiva mitjançant diferents fitxers per evitar esgotar el termini establert de 4 mesos.
No, el formulari de comunicació s'ha de signar amb signatura digital de representant de l'entitat corresponent
És molt important evitar duplicitats o enviar la informació d'una mateixa persona vàries vegades.
El fitxer us serà retornat en aquells casos que el sistema no pugui processar les dades.
Entre aquests s'hi troba deixar camps obligatoris sense emplenar, línies en blanc entre fileres amb contingut, ometre el 0 inicial en el codi postal de Barcelona, espais buits en una mateixa adreça de correu electrònic, etc.
Al finalitzar amb èxit el procediment s'informarà que la vostra comunicació s'ha cursat correctament i es procedirà a tramitar l'acreditació de les infermeres que heu indicat en el fitxer.
Les infermeres tindran a la seva disposició el document d'acreditació, accedint a l'enllaç que rebran mitjançant un correu electrònic personal.
La transfusió de sang i dels seus derivats s'ha convertit en una part imprescindible en l'actual assistència sanitària.
La necessitat de sang és constant i, per tant, també ho han de ser les donacions.
És important que els ciutadans i les ciutadanes concebin la donació de sang com un hàbit a les seves vides, un deure social que han de fer amb regularitat.
Cada donació de sang pot ajudar fins a tres persones malaltes diferents.
La donació és un acte segur i gens dolorós, assistit per professionals especialitzats en tot moment.
En canvi, per a altres pot suposar avançar en el seu procés de curació.
Què trobareu al Canal Donar sang?
La donació és un acte altruista pel qual una persona, o la seva família, manifesta la voluntat que, a partir del moment de la seva mort, qualsevol part del seu cos que sigui apta per al trasplantament pugui ser utilitzada per ajudar altres persones.
El trasplantament és l'única solució per a moltes persones malaltes que pateixen un deteriorament irreversible d'algun dels seus òrgans vitals.
El trasplantament consisteix en la substitució d'un òrgan o teixit deteriorat irreversiblement d'una persona amb expectativa de vida, per un òrgan o teixit sa procedent habitualment d'una persona donant morta.
El fet de portar el carnet de donant amb la documentació personal ajuda a refermar i testimoniar la vostra decisió de donar.
És un carnet que no us compromet i del qual us podeu desfer en qualsevol moment si canvieu d'opinió.
Si voleu tenir el vostre carnet de donant podeu demanar-lo a través del web.
La sang del cordó umbilical ofereix noves esperances de vida per curar la leucèmia i altres tipus de càncer.
El cordó umbilical i la sang que conté són habitualment rebutjats, però aquesta sang conté elements capaços de generar cèl·lules sanguínies en quantitats adequades.
Pot ser, per tant, utilitzada per a trasplantament, de la mateixa manera i en les mateixes indicacions que la medul·la òssia.
La recollida de sang de cordó umbilical, després del naixement i de la secció del cordó, no suposa cap risc ni per a la mare ni per al fill.
El trasplantament de sang de cordó umbilical, com el de medul·la òssia, pot contribuir a la curació d'infants, i també d'adults, que pateixen greus malalties de la sang que comprometen la seva vida.
En el web del Banc de sang trobareu més informació sobre quines persones poden donar sang de cordó umbilical, així com els centres on es pot fer aquesta donació.
Un voluntari és una persona que presta un servei social sense compensació econòmica dins el marc d'una organització estable i democràtica sense afany de lucre, que comporti un compromís d'actuació a favor de la societat i la persona.
Els àmbits d'actuació del voluntariat són diversos, però es poden agrupar en cinc grans blocs, que són els següents: voluntariat social, voluntariat comunitari, voluntariat cultural, voluntariat de cooperació internacional i voluntariat ambiental.
La salut, en tots els seus aspectes, és un dels àmbits que més voluntaris i voluntàries té a Catalunya.
El Programa Pacient Expert Catalunya ® té com a objectiu final potenciar l'autocura, la corresponsabilitat i l'autonomia de les persones que tenen una malaltia crònica.
És una iniciativa multidisciplinària basada en la col·laboració entre pacients i professionals sanitaris i en el treball d'equip.
En el Programa Pacient Expert Catalunya ® qui pren el protagonisme és el pacient expert, que transmet coneixements i comparteix experiències amb altres persones que pateixen el mateix problema de salut.
En les sessions els professionals sanitaris passen a fer el paper d'observadors que únicament intervenen en cas que sigui necessari.
El pacient expert és la persona afectada per una malaltia crònica que és capaç de responsabilitzar-se de la pròpia malaltia i cuidar-se identificant els símptomes, responent davant d'aquests i adquirint eines per gestionar l'impacte físic, emocional i social de la malaltia.
La finalitat del Programa Pacient Expert Catalunya ® és promoure canvis d'hàbits que millorin la qualitat de vida dels pacients mitjançant l'intercanvi i la transferència de coneixements i experiències entre els pacients experts i la resta de pacients.
Els objectius del programa són:
• Aconseguir la implicació dels mateixos pacients.
• Conèixer el grau de satisfacció dels pacients.
• Millorar la qualitat de vida percebuda dels pacients.
• Millorar els coneixements dels pacients sobre la malaltia.
• Millorar el grau d'autocura per adquirir un maneig correcte de la malaltia.
• Millorar el compliment terapèutic.
El Programa Pacient Expert Catalunya ® consta de nou sessions, una a la setmana, d'una hora i trenta minuts de durada al llarg d'uns dos mesos i mig, que inclouen una part teòrica i una altra de pràctica.
El nombre de participants es limita a 10-12 per grup, amb la finalitat de garantir una comunicació fluida i efectiva entre els participants.
Per obtenir més informació sobre els grups del Programa Pacient Expert Catalunya ®, podeu adreçar-vos al vostre equip d'atenció primària o a la responsable del programa mitjançant l'adreça electrònica [EMAIL].
El Consell Català de la Salut del Servei Català de la Salut és l'òrgan central de participació comunitària en el sistema sanitari i està format per representants de la Generalitat de Catalunya, els consells comarcals, els ajuntaments, les organitzacions sindicals, les organitzacions empresarials, les organitzacions de consumidors i usuaris, les universitats, les entitats científiques, les diputacions i les organitzacions sindicals, empresarials i corporacions professionals de l'àmbit sanitari.
Els Consells de salut de les Regions Sanitàries del Servei Català de la Salut són els òrgans de participació comunitària en les demarcacions territorials del Servei Català de la Salut i estan formats per representants de la Generalitat de Catalunya, els consells comarcals, els ajuntaments, les corporacions de professionals sanitaris i les organitzacions sindicals, empresarials i de consumidors i usuaris més representatives.
Des d'aquesta secció podreu consultar els procediments necessaris per realitzar totes les gestions relacionades amb la vostra salut, com ara l'obtenció de documents i informes, l'accés als serveis, la cerca de centres i equipaments, la sol·licitud d'ajuts i de retorn de despeses econòmiques, o la comunicació de reclamacions i denúncies.
Els procediments s'organitzen per temàtiques per tal de facilitar-vos la cerca.
Recordeu que per ampliar la informació o resoldre qualsevol consulta relacionada amb la salut us podeu adreçar al 061 CatSalut Respon, disponible les 24 hores i 365 dies l'any.
A l'administració sanitària del Sistema de Salut de Catalunya hi ha cinc òrgans que treballen conjuntament per assolir un mateix objectiu: oferir una atenció sanitària de qualitat a tots els ciutadans i ciutadanes de Catalunya.
Organisme responsable d'exercir les funcions executives que té atribuïda la Generalitat de Catalunya en l'àmbit de la salut.
Garanteix l'atenció sanitària de cobertura pública, integral i de qualitat a tots els ciutadans i ciutadanes de Catalunya, mitjançant una adequada adaptació de l'oferta a les necessitats de la població.
Vetlla per la millora de la salut individual i col·lectiva mitjançant la promoció i la protecció de la salut, la prevenció i la gestió de les alertes epidemiològiques i alimentàries, i la salut laboral.
Entitat que genera coneixement rellevant per contribuir a la millorar de la qualitat, la seguretat i la sostenibilitat del sistema de salut de Catalunya.
Organisme que treballa per impulsar el desenvolupament i la utilització de les TIC i el treball en xarxa en l'àmbit de la salut, fa d'observatori de noves tendències, innovació i seguiment d'iniciatives emergents, i ofereix serveis de normalització i homologació de productes.
El SISCAT és el paraigües que integra tots els recursos sanitaris públics amb diversitat de proveïdors i fórmules de gestió: equips d'atenció primària, hospitals, centres sociosanitaris, centres de salut mental, recursos de transport sanitari urgent i altres serveis sanitaris (rehabilitació, oxigenoteràpia, etc.).
El constitueixen les entitats, els gestors, els professionals i els respectius col·legis, empreses del sector salut, les patronals, el món local, l'àmbit social, l'associatiu i de participació col·legiada o no i els voluntaris.
Aquest espai pretén ser un punt de contacte per als Comitès d'Ètica Assistencial i els Comitès Ètics d'Investigació Clínica de Catalunya.
L'objectiu és difondre l'activitat que realitzen aquests tipus de comitès i també oferir-los un espai d'interacció.
També s'exposa informació general sobre l'àmbit de la bioètica.
El Sistema de Salut de Catalunya és un complex conjunt d'engranatges que funciona gràcies a milers de professionals que es dediquen en cos i ànima a investigar, estudiar, diagnosticar, curar, cuidar i assistir a qui ho necessita: la suma de batecs que el mantenen viu.
El sistema sanitari català abasta el conjunt del serveis d'atenció a la salut públics, universals, equitatius i sostenibles.
La majoria d'ells es presten en centres assistencials de naturalesa diversa (centres d'atenció primària, hospitals, centres d'atenció sociosanitària, centres de salut mental i addiccions, entre altres), però també n'hi ha que s'ofereixen en altres tipus d'establiments, com les farmàcies, al domicili, a distància, o que no són purament assistencials, com ara la recerca i la innovació.
Tots aquests recursos, que pertanyen a diferents entitats proveïdores, s'integren en una única xarxa i es coordinen per assolir un objectiu comú: millorar la salut de les persones, que són al centre del propi sistema.
La singularitat del nostre sistema de salut, que rau en la separació de funcions de planificació, finançament i provisió de serveis, i en la diversitat de proveïdors, i sobretot, els seus resultats, l'han fet atractiu més enllà de les nostres fronteres i l'han convertit en un model d'excel·lència, capaç de dotar Catalunya d'un nivell de benestar i d'esperança de vida només comparables amb els països més avançats en atenció sanitària.
És important que els Comitès d'Ètica Assistencial (CEA), portin al menys un any de funcionament abans de l'acreditació.
La sol·licitud demanat l'acreditació es dirigirà a la Direcció General d'Ordenació Professional i Regulació Sanitària del Departament de Salut de la Generalitat de Catalunya, Travessera de les Corts, 131-159 | 08028 Barcelona | Tel.
Anirà signada per la persona responsable de la Institució a la que dona suport el CEA i s'acompanyarà de:
Les funcions bàsiques dels comitès d'ètica assistencial són les següents:
La composició dels comitès és de caràcter multidisciplinari.
Cada comitè està format, almenys, de set membres, un dels quals n'ha d'exercir la presidència.
Ha de formar-ne part un membre de les instàncies següents, si n'hi hagués a la institució:
La composició dels membres ha de ser renovada cada quatre anys.
Exposeu els dubtes als professionals sanitaris del vostre centre d'atenció primària (CAP).
El vostre metge o metgessa de família, i també el del vostre centre de salut mental o centre d'atenció a les drogodependències, us poden ajudar i, si és necessari, derivar-vos a una unitat o programa especialitzat en joc patològic i altres addiccions comportamentals.
Les persones que pateixen una addicció al joc, o que estan en risc de patir-la, poden inscriure's voluntàriament en el Registre de persones que tenen prohibit l'accés a casinos, sales de bingo i salons de joc (o dependències d'aquests darrers que tinguin autoritzada la instal·lació de màquines especials per a salons de joc).
A partir del primer dia hàbil següent a la seva inscripció en el Registre, aquestes persones no podran accedir als establiments de joc citats.
Les sol·licituds d'autoprohibicions poden ser reforçades per terceres persones, majors d'edat, que el mateix sol·licitant designa i que han de subscriure conjuntament la sol·licitud.
Les autoprohibicions són per un període indefinit (amb una durada mínima d'un any) llevat que la persona sol·licitant fixi una durada mínima superior (amb el límit de cinc anys).
Un cop transcorregut el període mínim fixat en cada cas, les autoprohibicions es poden cancel·lar a sol·licitud de les persones signatàries.
Per fer-ho, es requereix la sol·licitud expressa de la persona afectada per la prohibició.
En cas d'autoprohibicions reforçades es requereix la sol·licitud juntament amb la persona que va reforçar la sol·licitud d'autoprohibició.
No obstant això, si la sol·licitud de cancel·lació de l'autoprohibició reforçada només la subscriu la persona afectada per la prohibició, es traslladarà a la persona cosol·licitant o reforçant perquè en el termini d'un mes manifesti el que consideri oportú.
Un cop transcorregut aquest termini d'un mes, la sol·licitud de cancel·lació haurà de ser ratificada per part de la persona subjecta a la prohibició.
Manual d'autoajuda, elaborat pel Massachusetts Council on Compulsive Gambling, amb informació per entendre el joc, determinar si necessiteu canviar i decidir com podeu fer-ho.
Grup d'ajuda mútua on podeu trobar suport per superar el problema.
Línia d'ajuda telefònica les 24 hores del dia, els 7 dies de la setmana
Una vegada complimentat aquest formulari rebreu un missatge conforme aquesta sol·licitud ha arribat al nostre aplicatiu de gestió i el codi que s'ha generat, en tant que la sol·licitud s'ha registrat.
Una vegada finalitzat el termini de recepció de sol·licituds que s'indica a cada programa rebreu la informació de l'estat de la sol·licitud: admès, exclòs o llista d'espera mitjançant un correu electrònic des de l'Àrea de Formació Continuada_Tutors.
Informació bàsica sobre protecció de dades
Identificació del tractament: "Registre del personal docent, avaluadors, assessors, col·laboradors i alumnat"
Finalitat: Portar a terme la gestió administrativa i econòmica de l'alumnat i el personal docent, avaluador, assessor i col·laborador en l'àmbit de les activitats formatives i no formatives que desenvolupa la SGOPD.
Legitimació: consentiment de la persona interessada adreçat a la corresponent unitat docent.
Destinataris: Les dades es comuniquen als encarregats de tractament que actuïn per compte del responsable del tractament.
Les dades que conté aquest formulari son proporcionades per la Unitat Docent quan el tutor/empleat del centre sol·licita l'assistència a una activitat formativa.
La Unitat Docent ha de disposar del consentiment exprés del tutor/empleat per al tractament de les dades incloses en el formulari i ha de proporcionar-li la informació que consta en el peu d'informació d'aquest formulari.
Per a molta gent, el procés d'envelliment implica una sensibilitat més baixa als sons de les freqüències més elevades, fet que dificulta poder seguir una conversa amb normalitat.
Tot i així, aquesta disminució s'acostuma a solucionar amb la col·locació d'un audiòfon, que és un aparell que amplifica els tons més alts i ajuda a millorar l'audició.
Sempre que tingueu dificultats per seguir una conversa o sentiu sorolls a l'oïda, cal que consulteu un professional sanitari.
Si teniu més de 65 anys hauríeu d'avaluar-vos l'audició periòdicament, ja que recuperar oïda permet millorar la qualitat de vida.
La pèrdua de visió, motivada per diversos tipus de trastorns visuals, es produeix fonamentalment en persones grans.
Tot i que no es percep com una malaltia, ja que es considera un procés propi de l'edat, aquesta pèrdua en l'agudesa visual afecta negativament la qualitat de vida, dificulta la independència de qui la pateix i provoca problemes de mobilitat, aïllament, i fonamentalment caigudes i accidents.
Recomanacions i informació sobre els trastorns visuals i les malalties dels ulls més habituals.
Quan observeu cert tipus de caigudes o davant de canvis en el comportament com ara:
Convé que ho detecteu aviat i que hi poseu remei.
És probable que, en algunes ocasions, hagueu de prendre medicaments a causa d'algun procés agut o crònic que us afecti.
A continuació us donem unes instruccions concretes que, juntament amb les que us faciliti el vostre metge o farmacèutic, us ajudaran a aconseguir una millor resposta al tractament.
Després de prendre un medicament:
La majoria de persones grans gasten menys energia que les joves o adultes, és per això que cal que mengin de tot, encara que ho facin en menys quantitat.
És molt important que la seva alimentació sigui equilibrada, variada, suficient i adaptada a les característiques fisiològiques de la persona.
Guies pràctiques de cuina de masticació fàcil i gastronomia triturada, consells generals d'alimentació i d'hidratació i altres publicacions sobre alimentació saludable per a persones grans de l'Agència de Salut Pública de Catalunya.
En cas de tenir uns nivells de colesterol elevats, l'alimentació equilibrada és el primer pas per a la prevenció i el possible tractament.
Cal tenir molt en compte que els canvis dietètics adequats per aquesta situació no suposin una restricció alimentaria excessiva.
Les persones grans formen un col·lectiu especialment vulnerable a la desnutrició.
És molt important prevenir-la o tractar-la ben aviat.
Un factor primordial és el manteniment del pes corporal; les variacions de pes poden ser un senyal de malnutrició.
Les festes i celebracions són moments molt especials per als infants i les seves famílies.
Compartir una estona agradable i divertida, jugant i menjant amb els amics i familiars, és una bona manera de celebrar l'aniversari, els assoliments esportius, les cloendes de curs i moltes altres ocasions especials a la vida quotidiana dels més petits.
El més important de les festes infantils és que els nens i les nenes es trobin en un entorn on juguin plegats i amb alegria.
Amb petites idees, trucs i receptes, els infants podran gaudir d'una oferta de begudes i aliments deliciosos i saludables; al mateix temps, evitarem que els adults hagin d'intervenir restringint o limitant la ingesta d'aliments superflus, que no convé que es consumeixin en excés.
Són lesions a la pell produïdes per la mala circulació i que triguen molt a curar-se.
Poden fer mal, picar o no produir cap molèstia.
Quan s'infecten poden ocasionar febre, dolor i malestar general.
Les poden patir persones que tinguin problemes de circulació, però especialment les hipertenses, diabètiques, fumadores o les persones grans.
La profunditat de l'úlcera vascular pot oscil·lar des de l'afectació de les capes més superficials de la pell fins a la del teixit muscular i ossi.
En aquests casos, solen ser cròniques i resistents a la teràpia.
Els símptomes principals que fan sospitar d'una úlcera són:
L'examen mèdic permetrà confirmar la localització, la mida, la profunditat i el grau de la infecció.
Les úlceres vasculars són un signe que existeix una malaltia de base, arterial o venosa, propiciada per altres patologies, com per exemple la diabetis o la hipertensió.
Caldrà fer-se les proves diagnòstiques corresponents per descartar-les, si el metge o la metgessa ho considera necessari.
En el tractament de les úlceres vasculars, es fan servir apòsits i productes que afavoreixen la regeneració de la pell.
Cal saber que el tractament d'una úlcera és llarg; una evolució lenta no implica un tractament erroni.
Un bon control de les malalties de base afavoreix la curació de l'úlcera i n'evita l'aparició d'altres.
Cal seguir unes pautes, per tal de prevenir l'aparició d'úlceres vasculars:
Altres mesures preventives són:
En el cas de les persones diabètiques i, per tal d'evitar que apareguin úlceres del peu diabètic: